Skogbladvikler

Skogbladvikler (Lozotaenia forsterana) er en sommerfugl som tilhører familien viklere (Tortricidae).

Utseende 
En stor, bredvinget vikler (vingspenn 20-29 millimeter). Hodet, kroppen og forvingen er lysgrå eller lysbrun med mørkere nettmønster. Forvingen har ikke noe tverrbånd i midten, og er ikke mørkere ved roten, men det er to mørkere flekker ved framkanten og ofte en flekk ved bakkanten. Bakvingen er hvit med brun bestøving.

Levevis 
Arten finnes helst i hager og parker. Larvene kan finnes på mange ulike planter, men arten synes å være noe knyttet til bergflette (Hedera helix). De voksne sommerfuglene flyr i juni-juli.

Utbredelse 
Arten er utbredt i hele Europa (bortsett fra Island) og også i det nordlige Asia.
I Norge er den utbredt over hele landet.

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Lozotaenia forsterana på UK moths

Eksterne lenker 
 

Archipini
Sommerfugler formelt beskrevet i 1781
Dyr formelt beskrevet av Johann Christian Fabricius